| **Стандард 8. Оцењивање и напредовање студената**  Оцењивање студената врши се непрекидним праћењем рада студената и на основу поена стечених у испуњавању предиспитних обавеза и полагањем испита. |
| --- |
| **Опис** (највише 500 речи)  Процес оцењивања студената заснива се на захтевима Закона о високом образовању, Статуту Универзитета и Статуту Филозофског факултета. Од укупно 60 ЕСПБ бодова на студијском програму, студент стиче 24 ЕСПБ полагањем испита из једног обавезног и три изборна предмета.  Да би положио испит, студент мора да испуни све предиспитне и испитне обавезе предвиђене силабусом датог предмета. Предиспитне обавезе обухватају полагање колоквијума, израду семинарских радова, студентских пројеката или презентација, и могу носити од 30 до 70 од укупно 100 поена на сваком предмету. Наставник и сарадник на сваком предмету имају обавезу да воде евиденцију о оцењивању и напредовању студената на предиспитним и испитним обавезама.  Оцене које студент стиче на основу испуњених предиспитних и испитних обавеза исказују се бројчано на следећи начин:  10 – одличан/на (91–100 поена);  9 – изузетно добар/ра (81–90 поена);  8 – врло добар/ра (71–80 поена);  7 – добар/ра (61–70 поена);  6 – довољан/на (51–60 поена);  5 – није положио/ла (до 50 поена). |
| **Табеле и Прилози за стандард 8:**  [**Табела 8.1.**](http://../Prilozi%20i%20tabele/Tabele%20standarda%208/Tabela%208.1.%20Zbirna%20lista%20poena%20po%20predmetima.doc) Збирна листа поена по предметима које студент стиче кроз рад у настави и полагањем предиспитних обавеза као и на испиту.  [**Табела 8.2.**](http://../Prilozi%20i%20tabele/Tabele%20standarda%208/Tabela%208.2.%20Statisti%C4%8Dki%20podaci%20o%20napredovanju.doc) Статистички подаци о напредовању студената на студијском програму.  [**Прилог 8.2.**](http://../Prilozi%20i%20tabele/Tabele%20standarda%205/Tabele%205.2.%20MAS) Књига предмета - (у документацији и на сајту институције). |