| **Стандард 4. Компетенције дипломираних студената** |
| --- |
| Савладавањем студијског програма МАС француског језика и књижевности, студент стиче следеће опште способности и вештине:   1. способност да јасно и једнозначно представи и образложи исходе и резултате самосталног научноистраживачког рада, како стручној и научној, тако и широј јавности; 2. индивидуалне способности и вештине које могу допринети квалитетнијем професионалном раду, професионалном усавршавању, односно образовању у академском и научно-истраживачком окружењу; 3. вештине критичког мишљења, аналитичности, синтетичког закључивања и активног односа према себи и другима у процесу образовања и сарадње са другима у академском, као и професионалном окружењу; 4. способност да повезује информације и савладава сложене проблеме, као и свест о сопственој одговорности, те друштвеним и етичким импликацијама закључака и исхода свог (истраживачког или научног) рада; 5. способност самоевалуације и ауторефлексије, као и свест о неопходности доживотног интелектуалног и професионалног усавршавања.   6) научна и стручна знања, која подразумевају савладавање метода научног истраживања, чиме је студент оспособљен за самостални истраживачки рад на вишем, односно нивоу докторских студија;  Савладавањем студијског програма МАС француског језика и књижевности, студент стиче следеће предметно-специфичне способности и знања:   1. знање стечено на основним студијама је продубљено и увећано; способност да самостално примењује стечено знање из области лингвистике, књижевности и културе или методике наставе (глотодидактике); 2. вештине које подразумевају да своја научна и стручна знања, разумевање и стечене способности решавања проблема примени у новом или непознатом окружењу, као и у ширем (интердисциплинарном) контексту области лингвистике, књижевности и културе или методике наставе (глотодидактике); 3. овладавање методама научног истраживања и способност да самостално развија научна и стручна знања и примењује, у истраживачком контексту, идеје из бар једне од понуђених области – лингвистике, књижевности и културе или методике наставе (глотодидактике); 4. способност да критички вреднује научну и стручну литературу из барем једне од области покривених студијским програмом – лингвистике, књижевности и културе или методике наставе (глотодидактике); 5. студент је овладао техничким аспектима израде и писања научног рада: коришћењем литературе, библиотека, дигиталних извора и архива, навођењем извора на формално и етички адекватан начин; 6. определивши се за одређене изборне предмете, студент се додатно професионално, каријерно и научноистраживачки усмерио ка областима методике наставе француског језика, превођења, француске лингвистике или студија књижевности и културе.   Исход студијског програма МАС француског језика и књижевности је образовање мастер филолога за француски језик и књижевност са развијеним специфичним теоријско-методолошким и научно-стручним компетенцијама, академским вештинама и практичним искуством са циљем његовог оспособљавања за самостални научно-истраживачки рад на вишем нивоу докторских студија, као и у даљем стручном и професионалном усавршавању, али и стицања практичних компетенција примењивих на свим позицијама које предвиђају експертско знање француског језика, у области образовања и ван ње. |
| **Прилози за стандард 4:**  **Прилог 4.1.** Додатак дипломи. |